Kammalandse tannie* | | INKKammalandse tannie* – INK
Titel: Kammalandse tannie*
Datum gepubliseer: 27 Junie 2017 Aantal woorde: 183 66 Kere gelees ♥4
die kammaheks van Blommeland
wat purper rokke dra.
Sy meermin in riviere
en saans speel sy klaviere,
‘Für Elise’ sy vir ‘n skare –
drie honde en haar langhaar kat.
Soms dans sy onder sterre
saam met Venus en die sekelmaan
– ‘n rondomtalie wentelbaan
deur die middernag se blou.
Haar dae breek oor tuin en veld
en oral waar sy wandel
met haar voete op die aarde –
die geur van fynbos aan haar lyf.
As die wintermiddag koud word
en haar lampe brand so warm
herken sy weer die vuur se vlam
en die reuk van paraffien.
En iewers vlug haar vlinders
deur die laaste Junieson.
*Kammalandse tannie (titel ontleen uit FAK sangbundel)
Haaaa….dis so pragtig!!!
Baie dankie, Kiekies. Ek waardeer jou saamlees en kommentaar 🙂